stanford-oval/wikipedia huggingface dataset:
עמיחי (יישוב)
מאחז גאולת ציון > הקמה ושנים ראשונות

המאחז הוקם לראשונה בשנת 2011 (תשע"א) על ידי קבוצת צעירים. לאורך השנים פונה המאחז ונבנה מחדש פעמים רבות. באוקטובר 2013 מנה המאחז שתי משפחות וכמה רווקים. התושבים עסקו בחקלאות והחזיקו דיר עיזים בגבעה. בינואר 2015 הוקם במאחז בית כנסת, אך חודש לאחר מכן פונה המאחז על ידי המנהל האזרחי והמבנים בו נהרסו. מאז 2015 המאחז נתמך על ידי ארגון "אר"י ישאג". ב-2016 החלה לפעול במקום ישיבה. בנובמבר 2016 דחה בית משפט השלום בתל אביב את בקשת המשטרה להטיל מעצר בית וקנס על צעיר ששהה במקום, וקבע שהצו אוסר על בנייה במקום אך לא על שהות בו. בחורף 2017 החל לפעול במקום ארגון "גאולת ציון - בחזון ובמעש" ומאז הארגון מחזיק את המקום. כדי למנוע הקמה חוזרת של המאחז הוחל צו תיחום מטעם אלוף פיקוד מרכז שאסר על נוכחות בגבעה. כוחות הביטחון החלו לעצור לחקירה את השוהים במקום. תושבי הגבעה המשיכו לעלות ולבנות על אף המעצרים וההריסה החוזרים מצד המנהל האזרחי ומשטרת ישראל.
מאחז גאולת ציון > הקמת היישוב עמיחי ושנים אחרונות

לאחר פינוי עמונה בפברואר 2017 הוחלט בהחלטת ממשלה להקים בסמוך לגבעה את היישוב החדש למפונים, עמיחי. בנובמבר 2021 הגיעו כוחות המנהל האזרחי והרסו את הבתים במאחז לאחר שנתיים ללא הריסות. בבוקר שלאחר ההריסה בנו המשפחות את בתיהם מחדש. נכון לתשרי תשפ"ג מתגוררות בגאולת ציון 3 משפחות ובנוסף ישנם מבנים נוספים, מדרשה לבנות, גרעין של בחורים רווקים, עדר צאן ובית כנסת.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  נתניהו על הקמת יישוב למפוני עמונה: "נתתי התחייבות ונקיים אותה", באתר ynet, 30 במרץ 2017
↑  חופי עמוס, מפוני עמונה בחרו: הישוב החדש - גבעת "גאולת ציון", באתר nrg‏, 9 בפברואר 2017.
↑  יוחאי עופר, "אין פתרון באופק": מפוני עמונה פתחו בשביתת רעב, באתר nrg‏, 2 במרץ 2017.
↑  טל שלו ושבתי בנדט‏, הקבינט אישר הקמת התנחלות חדשה למפוני עמונה בעמק שילה, באתר וואלה, 31 במרץ 2017.
↑  רשימת ישובים בישראל, באתר data.gov.il
↑  שלמה פיוטרקובסקי, העבודות להקמת "עמיחי" יחלו מיידית, באתר ערוץ 7, 7 ביוני 2017.
↑  ערוץ 7, התכנית להקמת הישוב עמיחי אושרה סופית, באתר ערוץ 7, 18 באוקטובר 2017.
↑  אלירן אהרון, עולים לעמיחי הוצבו מבנים עבור מפוני עמונה, באתר ערוץ 7, 21 בפברואר 2018.
↑  היום: טקס חנוכת היישוב 'עמיחי' למפוני עמונה • הקול היהודי, באתר • הקול היהודי
↑  ערוץ 7, מבנה ציבורי ראשון נחנך ביישוב עמיחי, באתר ערוץ 7, ‏2020-12-29
↑  ערוץ 7, פלסטינים הגישו התנגדות להקמת "עמיחי", באתר ערוץ 7, 28 באוגוסט 2017.
↑  "שלב נוסף? נדחו טענות הפלסטינים על קרקע "עמיחי" - רדיו קול חי". רדיו קול חי. 2017-10-15. נבדק ב-2017-11-13.
↑  שלמה פיוטרקובסקי, עתירה "בהולה" לבג"ץ נגד הקמת עמיחי, באתר ערוץ 7, 19 באוקטובר 2017.
↑  גיא עזרא, ‏בג"צ מחק את העתירה נגד הקמת היישוב עמיחי, באתר "סרוגים", 14 בינואר 2018
↑  פסק דין בבג"ץ 5470/17 ובבג"ץ 8055/17
↑  אבי חיים, 4 מבנים נהרסו במאחז סמוך לשילה. שישה נעצרו, באתר ערוץ 7, 9 באוקטובר 2013
צה"ל החריב מבנים בגבעת גאולת ציון באתר הקול היהודי, 11 בינואר 2017
  שילה פריד, ‏בנימין: כוחות משטרה מבצעים הרס בגבעת גאולת ציון, בעיתון מקור ראשון, 17 בנובמבר 2021
↑  גאולת ציון - בחזון ובמעש (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il
↑  אפרת פורשר, מפוני עמונה בחרו מקום ליישוב חדש: מאחז "גאולת ציון" באזור שילה, באתר www.israelhayom.co.il, ‏10.02.2017
↑  שוב: הרס בתי משפחות במאחזים גאולת ציון ורמת מגרון, באתר ערוץ 20, ‏2021-11-24
| --- | --- |
בקרת זהויות :  NLI: 987011038765405171 
ההר עליו שוכנת גאולת ציון
מאמר תאולוגי-מדיני

| --- | --- |

שער החיבור המקורי בלטינית: מאמר תאולוגי מדיני ובו קצת מחקרים המראים כי חופש העיון הפילוסופי לא זו בלבד שאפשר להעניקו בלא שיינזקו יראת-שמים ושלום המדינה, אלא אדרבה, אי אפשר לבטלו בלי שיבוטלו עמו שלום במדינה ויראת-שמים עצמה איגרת יוחנן א, פרק ד, פסוק יג  בָּזֹאת נֵדַע אֲשֶׁר־בּוֹ נִשְׁכֹּן וְהוּא בָנוּ כִּי־נָתַן לָנוּ מֵרוּחוֹ.
 מידע כללי
 מאת:  ברוך שפינוזה
 שפת המקור:  לטינית
 נושא:  פילוסופיה של הדת 
 הוצאה
 תאריך הוצאה:  1670
 מספר עמודים:  מהדורה ראשונה - 260 מהדורה שנייה - 365
 הוצאה בעברית
 הוצאה:  מהדורה ראשונה - הוצאת מאגנס מהדורה שנייה - הוצאת משכל
 תאריך:  מהדורה ראשונה - 1961 מהדורה שנייה - 2009
 תרגום:  חיים וירשובסקי
 קישורים חיצוניים
 הספרייה הלאומית:  002695618, 000347386, 002085606, 002602479
 
דיוקנו של ברוך שפינוזה
מאמר תאולוגי-מדיני (בלטינית: Tractatus Theologico-Politicus) מאת הפילוסוף היהודי-הולנדי ברוך שפינוזה, הוא ספר המציג בצורה שיטתית את עיקרי תפיסותיו של שפינוזה לגבי נושאי דת ומדינה. חיבור זה היווה מבחינת שפינוזה הכנה למגנום אופוס שלו, "תורת המידות" (Ethica). המאמר יצא לאור (בתחילה בעילום-שם) בשנת 1670 וקרא תגר על תפיסות העולם הדתיות והפוליטיות שהיו מקובלות בזמנו. שפינוזה טוען כי על המדינה להעניק את חופש המחשבה, ומעמיד את השכל וההגיון כקנה מידה עליון של הדת ועל כתבי הקודש.
הספר המקורי נכתב בלטינית והוא תורגם בהמשך לשפות שונות. הספר תורגם לעברית בשנת 1961 על ידי פרופסור חיים וירשובסקי בהוצאת הוצאת מאגנס
עיקרי הטיעונים במאמר

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: יש להציג מקורות מהספר לטיעונים. ויותר טוב להציג סיכום של הספר, בהתאם לחלוקה שלו לארבעה חלקים ולעשרים פרקים, במקום אוסף טיעונים שנבחרו שרירותית..
עיקרי הטיעונים במאמר > הדת היא כלי לשיעבוד ההמון על ידי השלטונות הפוליטיים

על פי החיבור, לדידו של שפינוזה, לשלטונות יש אינטרס לשמור את המון העם מפוחד ונטול חופש דעה. לצורך השגת המטרה, הם מטפחים את הדת, המבוססת ברובה על אמונות טפלות, אשר יחד עם טקסים ו"הדר פולחן" מונעים כל ניסיון של הבעת דעה עצמאית ומפנימים באדם תחושה שהוא תלוי בכל מעשיו בגורם חיצוני ונעלה ממנו. לשם כך משתמשים בתאולוגיה ככלי לפירוש כתבי הקודש בצורה מסולפת, במטרה להוכיח שעמדותיהם הן-הן רצון האלוהים.
שפינוזה היה זהיר בניסוחיו בחיבורו זה, הוא אמנם לא שלל את ההשראה הנבואית העומדת מאחורי המקרא, אך שלל את זיהויה עם 'רוח הקודש' האלוהית. לטענתו הנבואה נשענת על כח הדמיון ולא על השכל (ראה להלן). בהתאם לכך, הוא ביקש להבחין בין תחולתה של השראה נבואית כזו במישור המדרבן את השומעים למוסר ולערכים, לבין הטענות העובדתיות או המדעיות המובעות בספרי המקרא.
עיקרי הטיעונים במאמר > בחינה שכלית של כתבי הקודש והאמונה בנסים

הקריטריון היחיד לבחינת אמיתוֹת הוא השכל ("האור הטבעי"), וכתבי הקודש כפופים גם הם לקריטריון זה, אם הם באים להורות לנו אמיתות על האלוהות או על הטבע. ההנחה כי כתבי הקודש נכונים תמיד היא מוטעית, אלא יש לבדוק את אמיתותם על ידי קריאתם בצורה אובייקטיבית ללא דעות קדומות, ולפרשם "מתוכם" ולא על-פי מסורות ואמונות חיצוניות להם. בנוסף, יש לזכור כי כתבי הקודש נכתבו על ידי בני אדם שונים, בעלי השקפות שונות ועבור קהלי יעד שונים ולכן יש בהם אמירות הסותרות זו את זו, ואין בכך פסול, כל עוד אין הדברים נוגעים לאמיתות אלוהיות. עם זאת, בסיכומו של דבר אין סתירה בין השכל לבין כתבי הקודש והנבואה, ובכלל זה אף הנסים. הנסים המתוארים בכתבי הקודש אינם מספקים כל דרך להכרת האלוהים ולכן אין להם חשיבות שכלית, ובוודאי שאינם חריגה מסדר הטבע, שהרי סדר זה הוא השלמות האלוהית האמיתית. לכן יש להסבירם כאירועים טבעיים שהוצגו לאנשים בהתאם להשקפות ההמוניות ששררו אז, או שתוארו במילים מושאלות להגדלת אותם אירועים, שהיו לא-מובנים מבחינה מדעית אז.
עיקרי הטיעונים במאמר > הנבואה מבוססת על הדמיון, לא ניתן להבינה בשכל והיא אינה מלמדת אמיתות פילוסופיות

מכיוון שהנבואה נמסרה לנביאים רק במראות או בקולות, ואלו לא לווו בהסברים שכליים, הרי שהנביא מתנבא על ידי כוח הדמיון שלו; אך אין לומר כי הנביא הוא על-אנושי בשל כך, ובוודאי שאינו חכם יותר – שהרי מצאנו כי "אפילו נשים כגון הגר שפחת אברהם" התנבאו. בנוסף, הנביאים לא החכימו באמיתות פילוסופיות בנבואתם, ויתרונם על שאר האנשים הוא בכוחם המוסרי. נבואתם מגלה את השקפותיהם ואמונותיהם האישיות, גם אם אינן נכונות מבחינה פילוסופית ואף סותרות השקפות נביאים אחרים. לפיכך, יש להפריד הפרדה מוחלטת בין הנבואה לבין הפילוסופיה, ולקבוע כי הנבואה עוסקת בשלמות המידות ובמוסר, ולא בהשקפות פילוסופיות על האלוהות או על הטבע.
עיקרי הטיעונים במאמר > בחירת האלוהים בעברים אינה בשל חכמתם, ונועדה רק להעניק להם חיי ביטחון בממלכתם

העברים לא נראים כחכמים יותר משאר עמי המקרא, ואף ידיעותיהם על אלוהים והטבע היו ילדותיות והמוניות כשאר העמים. מהמקרא עצמו רואים בבירור כי מטרת הבחירה בעברים ונתינת חוקי התורה נועדו רק להעניק להם חיים גשמיים בטוחים וממלכה שתאריך ימים, ואם לא יצייתו לחוקים – יאבדו את ממלכתם. התורה היא למעשה חוקה מדינית לממלכת העברים בלבד, ואינה חוק אלוהי, כלומר אמיתה מוחלטת ומוכרחת, כי אם אוסף תקנות שנאמרו בשם אלוהים. החוק האלוהי האמיתי גלום בדברי המוסר של הנביאים ושל ישו, הוא משותף לכלל האנושות, ומכאן שאין כל צורך בטקסי הדת השונים. גם מבחינה פילוסופית-מוסרית, לא ייתכן שאלוהים יבחר להעניק רק לחלק קטן מהאנושות את המושכלות הפילוסופיות ותורת המידות – שהן תכלית האדם – וימנע אותן מכל השאר. לכן גם לשאר העמים קמו נביאים, ואף יש מנביאי העברים שניבאו אל העמים.
עיקרי הטיעונים במאמר > הבחירה בעם ישראל אינה נצחית, ומשום כך היהודים בגלות אינם מחויבים לקיים את חוקי התורה

הבחירה בישראל מותנית בקיום החוקה המדינית (=התורה), ובדיוק כפי שגורשו הכנענים כיוון שלא שמרו את חוקי האלוהים, כך גורשו גם העברים. לכן כיום אין ליהודים שום יתרון על שאר העמים, ובוודאי שאינם חייבים לקיים את חוקי התורה, שנועדו לקיום רק בממלכתם. את דברי הנביאים המבטיחים בחירה מחדש בעם ישראל וכדומה יש לפרש שמדובר רק על הצדיקים שבישראל, ומוכרחים לומר שגם בין העמים האחרים קמו נביאים שניבאו אותו דבר לעמיהם.
עיקרי הטיעונים במאמר > המקרא נערך על ידי מחבר מאוחר, שאסף כתבים קדומים ממספר מחברים וסידרם יחד תוך עריכתם

ברור כשמש בצהריים...כי החומש לא נתחבר בידי משה, כי אם בידי איש אחר שחי דורות רבים אחרי משה
מתוך המקרא מוכח כי לא ייתכן שמשה כתב את התורה, או שהנביאים כתבו את ספריהם כפי שהם לפנינו, אלא משה כתב ספר קצר יותר שנערך בידי מחבר מאוחר. המסקנה הסבירה היא כי כל המקרא כולו נכתב על ידי מחבר מאוחר, ככל הנראה עזרא הסופר. עזרא גם הוסיף ותיקן לפי צורך דורו, בעיקר את ספר דברים, שנועד ברובו לכונן את החוקה המדינית של ישראל בארצו וחשיבותו הייתה רבה בעת שיבת ציון. בנוסף, ישנן סתירות כרונולוגיות רבות במקרא, וכן סיפורים המתארים אותו אירוע מנקודות מבט שונות אם במילים ואם בתוכן. מכאן, שהיו בידי עזרא מספר כתבים של מחברים שונים והוא הכניסם כפי שהם, עם תיקונים קלים. גם בנוסח עצמו נפלו מדי פעם שיבושים, והם מצוינים כ"קרי וכתיב", וכמובן שאין לפרשם כסודות אלא כשגיאות הנובעות מהעתקות רבות. עם זאת, אין בכל האמור משום פגיעה באמינות המסופר במקרא, שכן לא ניתן להעלות על הדעת שספר בסדר גודל כזה יזויף, ודווקא יראת שמיים אמיתית מחייבת שהסיפורים והאמונות במקרא הם אמת, אף שכתיבתם בפועל אירעה באופן מקוטע ולא שלם.
השפעת החיבור

החיבור עורר, כצפוי, סערה ציבורית, בעיקר בקרב התאולוגים הנוצרים, הן הקתולים והן הפרוטסטנטים (יש לזכור כי שפינוזה כבר נודה על ידי הקהילה היהודית כ-15 שנה קודם לכן, לא בשל דעותיו כי אם בשל עבירות בפרהסיה על מצוות היהדות והתחברות עם נוצרים). זאת למרות שהמאמר רווי באמירות "פרו-נוצריות" בסגנון פרוטסטנטי, הנראות כאפולוגטיקה הנובעת מחששו של שפינוזה מעימות ישיר עם שלטונות מולדתו הפרוטסטנטית (הולנד). כוונותיו הטובות של שפינוזה לא עזרו לו, והוא וכתביו הוחרמו על ידי שלטונות מולדתו.
החיבור תואר בידי מתנגדיו בני התקופה כ'מזיק ונתעב', 'משחית ביותר', 'שלוח רסן באופן בלתי נסבל', 'חתרני', 'מחרף ומגדף', 'שטני' ו'אתיאיסטי'. התגובה היהודית הרצינית היחידה לספר שפורסמה עוד בחיי מחברו היא תגובתו השוללת של יצחק אורוביו די קסטרו שהתפרסמה בשנת 1684.
אחד הנושאים שעמדו במרכז הסערה סביב החיבור, היו טענת שיפונזה כי התורה לא נכתבה על ידי משה אלא על ידי מחבר מאוחר בהרבה, (אם כי קדם לו בכך תומאס הובס) שהוסיף מהשקפותיו לכתוב, וכי אין לפרש את המקרא על-פי המסורת או דוגמות כלשהן, אלא אך ורק מתוך המקרא גופו. טענותיו אלו היוו ומהוות עד היום את היסודות של ביקורת המקרא המודרנית, אם כי בניגוד למבקרי המקרא המודרניים, שפינוזה לא פקפק באל המקראי ובהיסטוריות של האירועים עליהם מסופר במקרא, ואף כתב שחרף העריכה המאוחרת, יש לראות במסורות המקראיות עדות מהימנה לגבי התרחשות האירועים.
חרף מתנגדיו הרבים, אחרים הלכו בעקבותיו וניסו לחקור ולפרש את המקרא לאור הפרמטרים עליהם שהציע שפינוזה.
ביקורת על המאמר

למרות חדשנותו יוצאת הדופן ורעיונותיו הנועזים, המאמר לוקה במספר חולשות, הן במישור הלוגי והן במישור המתודי.[דרוש מקור]
ביקורת על המאמר > אפולוגטיקה נוצרית

המאמר מכיל משפטי הערכה מרובים לנצרות ולספרי הבשורות, ללא כל ביקורת מתבקשת, בייחוד לאור הביקורת הרבה כלפי היהדות והמקרא. זאת בעוד שעיקרי האמונה הנוצרית (בעיקר התגשמות האלוהים בבשר – אינקרנציה) סותרים את הפילוסופיה הפנתאיסטית של שפינוזה עצמו, ואין כל התייחסות במאמר לסתירות אלו. לכן נראה כי משפטים אלו הם אפולוגטיקה כלפי שלטונות הולנד, כאמור לעיל, ושפינוזה סמך על הקורא הנבון כי ישכיל להתעלם מהם.
ביקורת על המאמר > כתיבת התורה על ידי מחבר מאוחר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בדבריו על הפרכת המסורת של חיבור התורה בידי משה (בפרק ח) מביא שפינוזה את דברי אבן עזרא כסמך לדבריו, כאשר הוא מייחס לאבן עזרא את דעתו שלו, לפיה חוברה התורה בידי מחבר מאוחר ממשה. ייחוס דעה זו לאבן עזרא אינו נכון, משום שכל מה שהאבן עזרא הציע הוא כי יש בה תוספות ספורדיות, אותן הוא מונה בפירושו לתורה, המאוחרות למשה, אולם אין בדבריו של האבן עזרא כל סמך לדעה לפיה עיקר התורה (למעט אותן תוספות ספורדיות) לא חוברה בידי משה כפי המסורת. כמו כן במהלך דבריו מצטט שפינוזה את דבריו הסתומים של האבן עזרא ומפרש אותם, כאשר בחלק מפרשנותו הא מעמיס בדברי האבן עזרא דברים שהאבן עזרא כלל לא כיוון להם.
אולם מלבד זאת, בכל הנוגע לעיקר דבריו, ביקורת על ייחוס הספרים למחברים כפי המסורת והצעת מחבר מאוחר יותר, הרי שמסקנת דבריו מקובלת בין חוקרי המקרא. בנוגע להצעתו לייחס את חיבור הספרים לעזרא הרי שהצעה זו אינה יותר מסתם השערה, ואף הוא מציג אותה ככזו, ובעניין זה אין סבורים כיום חוקרי המקרא כי כל הספרים חוברו בידי מחבר אחד, או כי ניתן להצביע לדמותו של אותו מחבר.
ראו גם

ביקורת המקרא
לקריאה נוספת

סטיבן נדלר, ספר שחוּשל בגיהנום, מאנגלית: אביעד שטיר, ספרי עליית הגג, 2017
יובל גובני, "התאולוגיה הפוליטית של מדינת העברים הקדומה על-פי שפינוזה", זמנים: רבעון להיסטוריה, חוברת 103, קיץ 2008, עמ' 62–72
הערות שוליים

1 2  מאמר תאולוגי-מדיני.
↑  "בכל הדברים שכתבי הקודש מלמדים בפירוש, לא מצאתי דבר שאינו מסכים עם השכל או שהוא סותרו... לכן נשתכנעתי לגמרי כי כתבי הקודש הניחו את התבונה חופשית בהחלט ואין להם ולפילוסופיה ולא כלום, אלא כמותה-כמותם ברשות עצמם הם עומדים" (עמ' 25–26).
↑  עמ' 145
↑  שפינוזה מצטט את פירושו של רבי אברהם אבן-עזרא לדברים, א', ב', שבו לדבריו אבן-עזרא רומז לדעה זו. ומביא מספר פסוקים לדוגמה: ”וְהַכְּנַעֲנִי אָז בָּאָרֶץ” (בראשית, י"ב, ו') – משמע שעכשיו איננו כבר; ”וּבְנֵי יִשְׂרָאֵל אָכְלוּ אֶת הַמָּן... עַד בֹּאָם אֶל קְצֵה אֶרֶץ כְּנָעַן” (שמות, ט"ז, ל"ה)) – אך זה היה רק חציית הירדן כפי שמתואר בספר יהושע. ”וַיִּכְתֹּב מֹשֶׁה אֶת-הַתּוֹרָה” (דברים, ל"א, ט') – משמע שפסוק זה עצמו לא נכתב על ידי משה, ”וְלֹא קָם נָבִיא עוֹד בְּיִשְׂרָאֵל כְּמֹשֶׁה” (דברים, ל"ד, י') – משמע שנכתב זמן רב לאחר משה. בנוסף, משה עצמו מצווה לכתוב פרשיות מסוימות בתורה, כגון פרשת הברית ושירת "האזינו", משמע שאת כל השאר הוא לא כתב. וגם בספרי הנביאים מצויות הוכחות לכך כי נכתבו מאוחר יותר.
↑  לדוגמה: לפי הספר, לא סביר שבעת ירידת בני ישראל למצרים, כבר נולדו חצרון וחמול; מניין 480 שנה מיציאת מצרים עד בניין מקדש שלמה לא מתיישב עם סכום השנים המפורטות ביהושע, שופטים ושמואל ועוד.
↑  "אני רואה חובה לעצמי להודיע גם כאן, כמו בסוף המאמר הזה, כי אינני כותב שום דבר שלא אגישנו ברצון לבחינת הרשויות העליונות של ארץ מולדתי ולמשפטן... אך השתדלתי וטרחתי... שכל מה שכתבתי יתאים מכל צד לחוקי מולדתי, ליראת שמים ולמידות הטובות." (הקדמה, עמ' 27, ושוב בסיום המאמר, עמ' 214)
↑  הקדמת ס. פלדמן לתרגום האנגלי של החיבור, אינדיאנאפוליס 1998.
↑  יוסף קפלן,  מנצרות ליהדות, חייו פעלו של האנוס יצחק אורוביו די קאסטרו ,הוצאת מאגנס, 1983
↑  "It is therefore sufficiently evident that the five Books of Moses were written after his time, though how long after it be not so manifest". תומאס הובס, לווייתן, חלק שלישי: "על המדינה הנוצרית", פרק 33: "על מספרם, עתיקותם, תחומם, סמכותם ופרשנותם של כתבי הקודש" (באנגלית)

Thomas Hobbes, Leviathan, The Third Part: "Of a Christian Commonwealth", Chapter XXXIII: "Of the Number, Antiquity, Scope, Authority, and Interpreters of the Books of Holy Scripture". (1651)
↑  עמ' 145, 163
↑  לדוגמה: "על כן אינני מאמין כי מישהו זולת כריסטוס הגיע לשלמות כזו על פני האחרים... וכן, שכריסטוס היה דרך הישועה" (עמ' 33); "בכל זאת לגבי כריסטוס מוכרחים אנו לחשוב כי הוא תפס את הדברים לאמתם וכהווייתם" (עמ' 66). במספר מקומות הוא מתרץ בדוחק את דברי ישו ופאולוס שיתאימו לשיטתו, ועוד.
↑  בעמוד 133 מצטדק שפינוזה כי "אמנם הגיעה השעה לבחון בדומה לכך גם את ספרי הברית החדשה, אבל לפי שאני שומע כי הדבר נעשה על ידי אנשים בקיאים... ולפי שאין לי ידיעה מדויקת בשפה היוונית... הריני מעדיף למשוך ידי מעסק זה".
| --- | --- |
בקרת זהויות :  NLI: 987007268444005171  BNE: XX3385294  BnF: cb11953901f (data)  GND: 4140319-8  SUDOC: 027515508  VIAF: 175809430   WorldCat (עם VIAF): 175809430
קרים (להקה)

| --- | --- |

להקת קרים ב-1967
 מקום הקמה:  לונדון 
 מוקד פעילות:  לונדון, אנגליה
 תקופת הפעילות:  1966–1968, 1993, 2005
 סוגה:  בלוז רוק רוק כבד רוק פסיכדלי
 חברת תקליטים:  פולידור אטקו
 פרסים והוקרה:  היכל התהילה של הרוק אנד רול (1993)  פרס גראמי למפעל חיים (2006) 
 www.cream2005.com
 פרופיל ב-IMDb
 חברים
 אריק קלפטון ג'ק ברוס ג'ינג'ר בייקר
 
קרים (Cream, "קצפת") היא להקת רוק פסיכדלי ובלוז בריטית שהייתה פעילה במחצית השנייה של שנות השישים. הלהקה הוקמה על ידי הגיטריסט אריק קלפטון, נגן הבס ג'ק ברוס והמתופף ג'ינג'ר בייקר.
היסטוריה

הלהקה הוקמה בשנת 1966 בבריטניה ונחשבת לאחת מחלוצות הבלוז-רוק. מקור שם הלהקה הוא הביטוי באנגלית Cream Something Off, שפירושו לקחת את הטוב ביותר ממשהו למטרה מסוימת.
אלבומה הראשון של הלהקה, Fresh Cream, ראה אור כמה חודשים לאחר הקמתה.
האלבום שהיה רובו אלבום בלוז, כלל גרסאות כיסוי לגדולי הבלוז רוברט ג'ונסון ווילי דיקסון, וכן גרסה מקורית של הלהקה ללחן העממי Cat's Squirrel. הלהיט הגדול מאלבום זה הוא I Feel Free, למרות שהאלבום לא זכה להצלחה מרובה.
היסטוריה > Disraeli Gears

ההצלחה הגדולה הגיעה עם צאת האלבום השני Disraeli Gears, בשנת 1967,
ששילב מוזיקת פופ, רוק פסיכדלי ובלוז רוק.
האלבום זכה להצלחה ענקית, והכיל בתוכו את להיטה הגדול ביותר של הלהקה, Sunshine of Your Love, שמילותיו נכתבו על ידי המשורר פיט בראון, שכתב את מילותיהם של רבים משיריה של הלהקה. האלבום קיבל ביקורות חיוביות מכל עבר, ונחשב לאלבום חלוץ בתחום הבלוז רוק עד היום.
לאחר יציאת האלבום יצאה הלהקה לסיבובי הופעות רבים שהתפרסמו מאוד והעלו את הפופולריות של הלהקה עוד יותר מהקלטות האולפן שלהם. זאת משום שהביצועים שנתנו חברי הלהקה בהופעות החיות עלו על אלו שבאלבום, וכללו קטעים רבים שכלל לא הופיעו באלבום, כולל קטעי אלתור וסולואים ממושכים.
היסטוריה > Wheels of Fire

אלבומה השלישי של הלהקה, Wheels of Fire, יצא בשנת 1968 וגם הוא זכה להצלחה עצומה. האלבום היה אלבום כפול, שהכיל אלבום הופעה חיה באולם הפילמור וסט המפורסם בסן פרנסיסקו, ואלבום אולפן. האלבום הכיל את אחד מלהיטיה הגדולים של הלהקה, White Room, וגרסת כיסוי חיה ומפורסמת לשיר Crossroads של רוברט ג'ונסון.
זמן קצר לאחר צאת האלבום בשנת 1968, הודיעה הלהקה על יציאה לסיבוב הופעות אחרון טרם פרוקה.
היסטוריה > Goodbye ופירוק הלהקה

האלבום האחרון, Goodbye, יצא בשנת 1969, והכיל בתוכו הקלטות מההופעה האחרונה של הלהקה, וכן כמה הקלטות אולפן. שמו של האלבום מתייחס ל"פרידה" של חברי הלהקה, מכיוון שזהו אלבומם האחרון יחד. השם Goodbye פירושו להתראות או היו שלום, ביטוי שמגיע לפני פרידה.
בשנת 1993 נכנסה הלהקה להיכל התהילה של הרוק אנד רול, ולרגל האירוע התאחדו חבריה וערכו סיבוב הופעות מחודש.
איחוד הלהקה ב-2005

בשנת 2003 התגלה בגופו של ג'ק ברוס סרטן הכבד. במאי 2005, לאחר שמצבו הרפואי התייצב בעקבות השתלת כבד, נערכה לכבודו סדרת הופעות איחוד של "קרים" ברויאל אלברט הול בלונדון שהתקיימה בתאריכים 2, 3, 5 ו-6 במאי. על אף שמבחינה אמנותית וטכנית לא התעלתה ההופעה לרמות של "קרים" ההיסטורית, הרי שהכרטיסים להופעות אזלו מיד עם הצעתם למכירה ועבור הקהל הייתה זו חוויה רגשית עמוקה. במהלך ההופעות בלונדון הגיעה אל חברי הלהקה הזמנה לקיום סדרת הופעות במדיסון סקוור גארדן בניו יורק, בתמורה לסך של מיליון דולר לכל אחד מהם. אריק קלפטון ניתח ואמר כי הסכום הגדול עיוור את עיני החברים וסיכל כל דיון האם נכון לבצע את סדרת ההופעות, שנית, חברי הלהקה זלזלו בחזרות ולא התכוננו כראוי, לכך נוספה הועבדה כי היחסים בין ברוס לבייקר היו "חבית אבק שרפה" הממתינה להצתה. בשל סיבות אלה התגלעו ויכוחים מרים והלהקה התפרקה מיד עם סיום המופע האחרון אליו התחייבה בניו יורק. ההופעות בלונדון תועדו בתקליט Royal Albert Hall London May 2–3–5–6 2005.
דיסקוגרפיה

Fresh Cream 1966
Disraeli Gears 1967
Wheels of Fire 1968 (אלבום כפול)
Goodbye 1969
Live Cream 1970
Live Cream Volume II 1972
Royal Albert Hall, London, May 2-3, 5-6, 2005 2005
אנדרדה אלמאס

| --- | --- |

אנדרדה, יולי 2018
 לידה:  3 בנובמבר 1989 (בן 35) גומז פאלאסיו, דורנגו, מקסיקו
 שם במה:  אנדרדה אנדרדה "סיין" אלמאס אנדרדה אל אידולו ברילנטה ברלינטה ג'וניור גררו אצטקה לה סומברה מאני אנדרדה ריי אצטקה
 משקל:  95 ק"ג
 גובה:  1.75 מטר
 מקום מגורים:  אורלנדו, פלורידה, ארצות הברית
 לאום:  מקסיקני
 קריירה מקצוענית:  3 באוקטובר 2003 – הווה (21 שנים)
 מאמנים:  מורו III ברילנטה סניור אל סאטאניקו סטוקה פרנקו קולומבו
 ליגות:  AEW
 מידע אישי
 בן או בת זוג:  שארלוט פלייר (2019–?) 
 
מנואל אלפונסו אנדרדה אורופזה (באנגלית: Manuel Alfonso Andrade Oropeza; נולד ב-3 בנובמבר 1989), הידוע יותר בשם הבמה שלו, אנדרדה, הוא מתאבק מקסיקני, המופיע בארגון ההיאבקות WWE, בתוכנית סמאקדאון. אנדרדה זכה פעם אחת באליפות ה-NXT. הוא התחרה בעבור הארגון Consejo Mundial de Lucha Libre (או בשמו המוכר יותר: CMLL) משנת 2007 ועד שנת 2015 תחת שם הבמה לה סומברה (בספרדית: "הצל").
קריירת היאבקות מקצועית > WWE > NXT‏ (2015–2018)

ב-19 בנובמבר 2015, אנדרדה חתם על חוזה ב-WWE. לאחר מכן, הוא נשלח ל-WWE Performance Center כדי להתחיל את הקריירה שלו בארגון, כך שהוא מתמקד בשיפור האנגלית שלו בעזרתה של שרה סטוק, מאמנת של ה-WWE שעבדה בעבור הארגון המקסיקני, CMLL במשך כמעט כעשור. את קרב הבכורה הלא טלוויזיוני שלו ערך ב-8 בינואר 2016 בשם הבמה מאני אנדרדה בניצחון על רידיק מוס. את הופעת הבכורה שלו בסדרת אירועי NXT TakeOver ערך ב-1 באפריל במסגרת האירוע NXT TakeOver: Dallas, בניצחון על כריסטופר ג'ירארד בקרב חושך (קרב שאינו שודר בטלוויזיה).
בחודש שבא לאחר מכן, אנדרדה החל להתחרות בשם הבמה אנדרדה "סיין" אלמאס. באירוע NXT TakeOver: The End, שנערך ב-8 ביוני, אלמאס גבר על טיי דילינג'ר. באירוע NXT TakeOver: Brooklyn II, שנערך ב-20 באוגוסט, אלמאס נוצח על ידי בובי רוד, שערך את קרב הבכורה שלו באירוע זה. ב-5 באוקטובר בתוכנית NXT, לאחר ההפסד לריבייבל (סקוט דוסון ודאש ויילדר) במסגרת טורניר הזוגות לזכר דאסטי רודס, אלמאס הוציא את התסכול שלו על שותפו בטורניר, סדריק אלכסנדר, והפך לדמות הרעה בעקבות תקיפה זו. עקב ניצחונו על נו ויי חוסה ב-14 בדצמבר, אלמאס העפיל לקרב ההדחות המרובע שקבע את הטוען לכתר לאליפות ה-NXT, אך בקרב זה רודריק סטרונג הדיח אותו.
באירוע NXT TakeOver: San Antonio, שנערך ב-28 בינואר 2017, אלמאס נוצח על ידי רודריק סטרונג. ב-19 ביולי, אלמאס הופיע לצד אישה לא מוכרת ותקף את סזאר בונוני. לאחר שנעדר מפעילות בזירה, אלמאס חזר ב-9 באוגוסט בפרק של התוכנית NXT, כשהוא מלווה שוב על ידי אותה אישה, שהתגלתה כלא אחרת מזלינה וגה אשר שימשה כמנג'רית העסקית שלו. באותו הערב, אלמאס גבר על נו ויי חוזה. באירוע NXT TakeOver: Brooklyn III, שנערך ב-19 באוגוסט, אלמאס ניצח את ג'וני גרגאנו. ב-11 באוקטובר, אלמאס שוב גבר על גרגאנו. ב-1 בנובמבר, אלמאס חתם על חוזה שהעניק לו קרב על אליפות ה-NXT נגד האלוף, דרו מקינטייר. מאוחר יותר באותו הערב, אלמאס תקף את מקינטייר. ב-18 בנובמבר באירוע NXT TakeOver: WarGames, אלמאס ניצח את מקינטייר והפך לאלוף ה-NXT החדש.
באירוע NXT TakeOver: Philadelphia, שנערך ב-27 בינואר 2018, אלמאס שמר על התואר בהצלחה בקרב נגד ג'וני גרגאנו. קרב זה קיבל מהעיתונאי של Wrestling Observer Newsletter, דייב מלצר, ציון של חמישה כוכבים, מה שהפך את קרב זה לראשון בהיסטוריה של NXT שקיבל ציון כזה. לילה לאחר מכן באירוע הרויאל ראמבל, אלמאס ערך את הבכורה שלו ברוסטר הראשי כאשר הוא נכנס כמספר שבע לקרב הרויאל ראמבל המסורתי. בקרב זה, הספיק להדיח את קופי קינגסטון, אך הודח על ידי רנדי אורטון. ב-3 בפברואר במסגרת אירוע של NXT שאינו שודר בטלוויזיה, אלמאס הצטוות לשורות זלינה, בקרב שהיה הראשון שלה בחברה, כשביחד הם נוצחו על ידי ג'וני גרגאנו וקנדיס לאריי. ב-21 בפברואר, אלמאס שמר על התואר בהצלחה נגד גרגאנו לאחר התערבות של תומאסו צ'אמפה, ניצחון זה של אלמאס הכריח את גרגאנו לעזוב את NXT בשל תנאי שהוצב טרם הקרב. באירוע NXT TakeOver: New Orleans, שנערך ב-7 באפריל, אלמאס איבד את התואר כשהפסיד לאליסטר בלאק. הפסד זה סימן תקופה של 140 ימים בהחזקה בתואר.
ב-18 באפריל בפרק של התוכנית NXT, אלמאס ליווה את זלינה וגה לקרב הטלוויזיוני הראשון שלה נגד קנדיס לאריי. בקרב זה היא נוצחה על ידי לאריי ולמעשה זאת הייתה ההופעה האחרונה של אלמאס ווגה ב-NXT.